Սիրելի երևանցիներ, կարծում եմ` ավելորդ է ևս մեկ անգամ հիշեցնել մարդկային պատվի և արժանապատվության մասին: Դուք ազատ եք խղճի մտոք կատարելու ձեր ընտրությունը: Մեզնից ոչ ոք չի կարող հերքել, որ վերջին տարիներին Երևանն իսկապես փոխել է դեպի լավը: Հսկայածավալ աշխատանքներ են կատարվել բարձրորակ ճանապարհներ ունենալու, երթևեկության կարգավորման, կանաչապատ տարածքների ընդլայնման, բակերի բարեկարգման, շենքերի ճակատային մասերի թարմացման և շատ այլ ուղղություններով: Այս աշխատանքները պետք է շարունակվեն, պետք է իրագործվեն շատ ծրագրեր, մասնավորապես պետք է լուծվի քաղաքային տրանսպորտի կարևորագույն հարցը: